Hellenic Volleyball League - Ο Εθνικός με αποκάλυψη Νικολακάκη νίκησε 3-0 την Κομοτηνή και έκανε βήμα παραμονής
Ο Εθνικός θέλει ακόμα δύο νίκες για να κλείσει το κεφάλαιο της παραμονής. Το επόμενο ραντεβού είναι στη Κομοτηνή το προσεχές Σάββατο. Οπως και στους δύο αγώνες της κανονικής περιόδου ο Εθνικός δεν επέτρεψε στην Κομοτηνή να μπει στον αγώνα και με τους Ριζόπουλο, Κοντοστάθη να κρατούν την υποδοχή και τους Νικολακάκη, Γκμίτροβιτς να κάνουν τη διαφορά στην επίθεση.
Η Κομοτηνή όπως φαίνεται και στα στατιστικά υστέρησε στη μάχη του φιλέ καθώς ο Φερέλ αγωνίστηκε τραυματίας και ο Χριστόφας αποσύρθηκε από ην ενεργό δράση μετά από τροχαίο που είχε πριν λίγες μέρες με τη μοτοσυκλέτα του χωρίς ευτυχώς να έχει γίνει ανεπανόρθωτη ζημιά.
Μετά τις πρώτες αναγνωριστικές φάσεις και το 8-8 ο Εθνικός έκανε το πρώτο σερί με 3-0 από τους Νικολακάκη, Τουράνιανιν που του έδωσε προβάδισμα 13-10. Ο Νικολακάκης με άσσο και κόντρα επίθεση ανέβασε τη διαφορά στο 16-11 και το +5 διατηρήθηκε μέχρι το τέλος του σετ (25-20).
Σχεδόν ίδια εικόνα και στο 2ο σετ με τον Εθνικό να ξεφεύγει πάλι από το 8-8 με τον Νικολακάκη να είναι ασταμάτητος και να κάνει το 11-8. Η Κομοτηνή έμεινε κοντά μέχρι το 20-18. Εκεί ο Γκμίτροβιτς έκανε το 21-18, ο Τουράνιανιν πήγε στο σερβίς και με συνολικό σερί 5-0 έκλεισε το σετ 25-18 για το 2-0.
Στο 3ο σετ ο Εθνικός ξέφυγε 8-4 αλλά η Κομοτηνή επέστρεψε για τελευταία φορά στο 8-8 με το σερβίς του Γκόνα. Ο Ριζόπουλος και ο Νικολακάκης έκαναν το 12-9 και η ομάδα του Σάκη Μουστακίδη είχε τον έλεγχο στον αγώνα μέχρι το όπου Νικολακάκης, Γκμίτροβιτς και Τουράνιανιν έκαναν το τελικό 25-21.
Τα σετ: 3-0 (25-20, 25-18, 25-21) σε 69'
Μ.Γ.Σ.ΕΘΝΙΚΟΣ ΑΛΕΞΑΝΔΡΟΥΠΟΛΗΣ (Σάκης Μουστακίδης): Νικολακάκης 14 (12/18 επ., 1 άσσος, 1 μπλοκ, 52% υπ. - 14% άριστες), Στρούγκαρ 4 (1/2 επ., 1 άσσος, 2 μπλοκ), Γκμίτροβιτς 17 (14/23 επ., 1 άσσος, 2 μπλοκ), Τουρανιάνιν 5 (4/5 επ., 1 μπλοκ), Στίγγας 7 (4/9 επ., 3 μπλοκ), Ριζόπουλος 6 (6/9 επ., 71% υπ. - 29% άριστες) / Κοντοστάθης (λ, 57% υπ. - 29% άριστες), Βλαχόπουλος.
Μ.Γ.Σ.Α.Ε.ΚΟΜΟΤΗΝΗΣ (Ηλίας Κρεούζης): Δαλακούρας Κ. 8 (5/10 επ., 1 άσσος, 2 μπλοκ, 67% υπ. - 33% άριστες), Δαλδαβερένης 1 (1 άσσος), Φέρελ 3 (3/9 επ.), Μπουφίδης 5 (2/3 επ., 1 άσσος, 2 μπλοκ), Σβέτσοφ 13 (13/30 επ., 22% υπ. - 11% άριστες), Δαλακούρας Α. 12 (9/26 επ., 2 άσσοι, 1 μπλοκ, 56% υπ. - 20% άριστες) / Τσαδήμας (λ, 67% υπ. - 0% άριστες), Ανδρεάδης, Γκόνας 2 (2 άσσοι), Καβαρατζής 1 (1/4 επ.), Μπανιώτης.